CELEX: 31982D0010
Language: el
Date: 1981-12-10 00:00:00
Title: 82/10/EKAX: Απόφαση τής Επιτροπής τής 10ης Δεκεμβρίου 1981 περί παρατάσεως τής αδείας εξισωτικού ταμείου πού έχει συσταθεί από τό Chamber of Coal Traders καί τό National Coal Board, Λονδίνο, γιά τή μείωση τών τιμών τού ανθρακίτη καί τών πλίνθων ανθρακίτη πού προέρχονται από τήν Κοινότητα καί από τρίτες χώρες (Το κείμενο στην αγγλική γλώσσα είναι το μόνο αυθεντικό)

Avis juridique important

|

31982D0010

82/10/EKAX: Απόφαση τής Επιτροπής τής 10ης Δεκεμβρίου 1981 περί παρατάσεως τής αδείας εξισωτικού ταμείου πού έχει συσταθεί από τό Chamber of Coal Traders καί τό National Coal Board, Λονδίνο, γιά τή μείωση τών τιμών τού ανθρακίτη καί τών πλίνθων ανθρακίτη πού προέρχονται από τήν Κοινότητα καί από τρίτες χώρες (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 008 της 13/01/1982 σ. 0021 - 0021

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Δεκεμβρίου 1981  περί παρατάσεως της αδείας εξισωτικού ταμείου που έχει συσταθεί από το Chamber of Coal Traders και το National Coal Board, Λονδίνο, για τη μείωση των τιμών του ανθρακίτη και των πλίνθων ανθρακίτη που προέρχονται από την Κοινότητα και από τρίτες χώρες  (Το κείμενο στην αγγλική γλώσσα είναι το μόνο αυθεντικό)  (82/10/ΕΚΑΧ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος, και ιδίως το άρθρο 53 πρώτο εδάφιο υπό α και το άρθρο 65 παράγραφος 2,  την αίτηση που υποβλήθηκε από κοινού την 30ή Μαρτίου 1981 από το Chamber of Coal Traders και το National Coal Board περί παρατάσεως της αδείας χρηματοδοτικού μηχανισμού,  Κατόπιν διαβουλεύσεως με τη Συμβουλευτική Επιτροπή και το Συμβούλιο,  Εκτιμώντας ότι:  Ι.  Με την απόφαση 80/1252/ΕΚΑΧ (1) η Επιτροπή ενέκρινε τη σύσταση εξισωτικού ταμείου εκ μέρους των National Coal Board και Chamber of Coal Traders ως εκπροσώπου του βρετανικού χονδρεμπορίου άνθρακα. Σκοπός του ταμείου ήταν η προσαρμογή της υψηλής τιμής του ανθρακίτη και των πλίνθων ανθρακίτη, που εισάγονται, προς τη χαμηλότερη τιμή πωλήσεως των αντιστοίχων καυσίμων εγχωρίας παραγωγής. Η άδεια ίσχυε μέχρι τις 31 Μαρτίου 1981. Το 1980/81, το εξισωτικό ταμείο παρενέβη για την προμήθεια 205 000 τόνων. Οι συμμετέχοντες ζήτησαν να παραταθεί η άδεια μέχρι τις 31 Μαρτίου 1982.  Αφορμή για το χρηματοδοτικό αυτό μέτρο αποτελεί η αδυναμία καλύψεως των αναγκών σε ανθρακίτη και πλίνθους ανθρακίτη στη Μεγάλη Βρετανία, η οποία οφείλεται, αφ' ενός, στην ελαττωμένη - για λόγους οικονομικής διαχειρίσεως - προσφορά του National Coal Board του σημαντικότερου βρετανού παραγωγού άνθρακα, και αφ ' ετέρου, στο αυξημένο ενδιαφέρον που επιδεικνύουν ορισμένοι καταναλωτές για τα στερεά καύσιμα συνεπεία της αυξήσεως των τιμών στην αγορά μαζούτ. Το National Coal Board ελαβε μέτρα, προκειμένου να καλύψει τα κενά στον εφοδιασμό, με την αύξηση της παραγωγής του· παρά ταύτα όμως οι πρόσθετες ικανότητες εξορύξεως που δημιουργήθηκαν για το σκοπό αυτόν θα μπορέσουν να αποδώσουν πλήρως μόνο μετά από ορισμένα χρόνια. Κατά το διάστημα αυτό ο εγχώριος άνθρακας μπορεί να διατηρήσει το τμήμα της αγοράς που κατέχει με την εισαγωγή αντιστοίχων καυσίμων. Προϋπόθεση γι' αυτό αποτελεί η μείωση της τιμής των εισαγομένων καυσίμων, τα οποία είναι σημαντικά ακριβότερα, στο επίπεδο τιμών των εγχωρίων προϊόντων. Η κάλυψη των αναγκαίων για το σκοπό αυτό κεφαλαίων πραγματοποιείται από εξισωτικό ταμείο το οποίο τροφοδοτείται από τέλος ύψους 90 πεννών ανά τόνο που εισπράττεται κατά την πώληση όλων των καυσίμων οικιακής χρήσεως άνευ καπνού του National Coal Board, ητοι συνολικά περίπου επί 3 170 000 τόνων από την 1η Απριλίου 1981 μέχρι τις 31 Μαρτίου 1982. Κατ' αυτό τον τρόπο μπορεί να χρηματοδοτηθεί η διαφορά κόστους, για 110 000 τόνους εισαγομένων στερεών καυσίμων.  ΙΙ.  Οι λόγοι, για τους οποίους είχε εγκρίνει η Επιτροπή τις συμφωνίες των συμμετεχόντων από 1 Απριλίου 1980 μέχρι 31 Μαρτίου 1981, εξακολουθούν να υφίστανται. Αυτό ισχύει τόσο ως προς τη συμφωνία τους με τους σκοπούς της συνθήκης, που αναγράφονται στο άρθρο 3 περιπτώσεις α και δ, όσο και ως προς τις προϋποθέσεις που συνδέονται με την εφαρμογή του άρθρου 65 παράγραφος 2,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η διάρκεια ισχύος της αποφάσεως 80/1252/ΕΚΑΧ παρατείνεται μέχρι τις 31 Μαρτίου 1982. Τα κεφάλαια του εξισωτικού ταμείου προορίζονται για τη μείωση της τιμής 110 000 τόνων ανθρακίτη και πλίνθων ανθρακίτη κατά τη διάρκεια των 12 μηνών που προηγούνται της 31ης Μαρτίου 1982.  Άρθρο 2  Η παρούσα απόφαση απευθύνεται στο Chamber of Coal Traders του Ηνωμένου Βασιλείου και στο National Coal Board.  Έγινε στις Βρυξέλλες, στις 10 Δεκεμβρίου 1981.  Για την 'Επιτροπή  Frans ANDRIESSEN  Μέλος της Επιτροπής  (1) ΕΕ αριθ. L 374 της 31. 12. 1980, σ. 34.